rejauldu/bengali-wikipedia huggingface dataset:
thumb|পের উন পুনিয়ো দি দল্লারি চলচ্চিত্রের ইংরেজি সংস্করণের পোস্টার আ ফিস্টফুল অফ ডলার্‌স (ইংরেজি ভাষায়: A Fistful of Dollars; ইতালীয় ভাষায়: Per un pugno di dollari) সের্জিও লেওনে পরিচালিত ওয়েস্টার্ন চলচ্চিত্র যা ১৯৬৪ সালে মুক্তি পায়। যুক্তরাষ্ট্র ও যুক্তরাজ্যে শুধুমাত্র ফিস্টফুল অফ ডলার্‌স নামে মুক্তি পেয়েছিল। ছবির প্রধান চরিত্রে অভিনয় করেছেন ক্লিন্ট ইস্টউড। ১৯৬৭ সালে যুক্তরাষ্ট্রে মুক্তি পাওয়ার পর স্প্যাগেটি ওয়েস্টার্ন নামে চলচ্চিত্রের একটি নতুন ধরন জনপ্রিয়তা লাভ করে। এই ছবি আকিরা কুরোসাওয়া পরিচালিত ইয়োজিম্বো (১৯৬১) ছবির একটি অস্বীকৃত পুনর্নির্মাণ। কুরোসাওয়াই নামবিহীন ব্যক্তি-র ধারণা প্রতিষ্ঠিত করেছিলেন। এই বেনামী ব্যক্তিকে সের্জিও লেওনে পশ্চিমা বিশ্বে নিয়ে গেছেন। একই চরিত্রে নিয়ে পরে আরও দুটি ছবি নির্মাণ করেছেন যেগুলোর নাম যথাক্রমে ফর আ ফিউ ডলার্‌স মোর এবং দ্য গুড, দ্য ব্যাড অ্যান্ড দি আগলি। এই তিনটি ছবিকে একত্রে ডলার্‌স ত্রয়ী বলা হয়।A Fistful of Dollars at the Spaghetti Western Databasehttp://www.filmportal.de/en/node/773663  এটা যুক্তরাষ্ট্রে মুক্তি পাওয়া স্প্যাগেটি ওয়েস্টার্ন ঘরাণার প্রথম ছবিগুলোর মধ্যে অন্যতম। এ কারণে সংশ্লিষ্ট অনেক ইউরোপীয় ব্যক্তিই মার্কিনী নাম গ্রহণ করেছিলেন। যেমন, সের্জিও লেওনে নিজে "বব রবার্টসন" নাম গ্রহণ করেন। ছবির সঙ্গীত পরিচালক ও সুরকার এনিও মোরিকোন "ড্যান স্যাভিও" নাম গ্রহণ করেন। আ ফিস্টফুল ডলার্‌সের অধিকাংশ শ্যুটিং হয়েছিল স্পেনের আলমেরিয়া প্রদেশে।   তথ্যসূত্র    চরিত্রসমূহ   ক্লিন্ট ইস্টউড - নামবিহীন ব্যক্তি  Marianne Koch - মারিসোল  Gian Maria Volontè - রামোন রোহো (জনি ওয়েল্‌স)  Wolfgang Lukschy - জন বাক্সটার (W. Lukschy)  Sieghardt Rupp - এস্তেবান রোহো (S. Rupp)  Joseph Egger - পিরিপেরো (Joe Edger)  Antonio Prieto - ডন মিগুয়েল রোহো  José Calvo - সিলভানিতো (Jose Calvo)  Margarita Lozano - কনসুয়েলো বাক্সটার (Margherita Lozano)  Daniel Martín - Julián  Benito Stefanelli - রুবিও (Benny Reeves)  Mario Brega - Chico (Richard Stuyvesant)  Bruno Carotenuto - আন্তোনিও বাক্সটার (Carol Brown)  Aldo Sambrell - রোহো গ্যাংয়ের সদস্য (Aldo Sambreli)   বহিঃসংযোগ      Fistful-of-Leone.com  Sergio Leone Web Board  বিষয়শ্রেণী:১৯৬৪-এর চলচ্চিত্র বিষয়শ্রেণী:পুনর্নির্মীত চলচ্চিত্র বিষয়শ্রেণী:সের্জিও লেওনে পরিচালিত চলচ্চিত্র বিষয়শ্রেণী:ওয়েস্টার্ন চলচ্চিত্র বিষয়শ্রেণী:ইতালীয় চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:ইতালীয় ভাষার চলচ্চিত্র বিষয়শ্রেণী:স্পেনীয় ভাষার চলচ্চিত্র বিষয়শ্রেণী:পশ্চিম জার্মান চলচ্চিত্র বিষয়শ্রেণী:মেক্সিকোর পটভূমিতে চলচ্চিত্র বিষয়শ্রেণী:কুম্ভিলতা বিতর্কে জড়িত চলচ্চিত্র
বেগম হজরত মহল (; আনুমানিক ১৮২০ - ৭ এপ্রিল ১৮৭৯) ছিলেন আওধের বেগম এবং ওয়াজেদ আলি শাহর স্ত্রী। ওয়াজেদ আলি শাহ কলকাতায় নির্বাসিত হওয়ার পর তিনি আওধের রাষ্ট্রীয় দায়িত্ব নেন। সিপাহী বিদ্রোহের সময় তিনি ইস্ট ইন্ডিয়া কোম্পানির বিরুদ্ধে বিদ্রোহ করেছিলেন। তবে শেষ পর্যন্ত তিনি পরাজিত হন। তিনি নেপালে আশ্রয় নেন। ১৮৭৯ সালে কাঠমান্ডুতে তার মৃত্যু হয়।  স্মৃতি thumb|কাঠমান্ডুতে জামে মসজিদের নিকটে বেগম হজরত মহলের কবর  বেগম হজরত মহলের কবর কাঠমান্ডুর কেন্দ্রে জামে মসজিদের নিকটে অবস্থিত। কবরটি বিখ্যাত দারবার মার্গ থেকে কাছেই অবস্থিত। জামে মসজিদ কমিটি এর তদারক করে থাকে। ১৯৬২ সালের ১৫ আগস্ট লখনৌয়ের হজরতগঞ্জের পুরনো ভিক্টোরিয়া পার্কে তাকে সম্মান জানানো হয়। ১৯৮৪ সালের ১০ মে ভারত সরকার তার সম্মানে ডাকটিকেট প্রকাশ করে।  তথ্যসূত্র  বহিঃসংযোগ   Begum Hazrat Mahal Biography    1857 – India's Struggle for Freedom – Begum Hazrat Mahal  People took charge in Awadh  LUCKNOW IN 1857–58: THE EPIC SIEGE  The 1857 Uprising in the History of Freedom Struggle  Miserable condition of the grave of a warrior lady  বিষয়শ্রেণী:১৮২০-এ জন্ম বিষয়শ্রেণী:১৮৭৯-এ জন্ম বিষয়শ্রেণী:ভারতীয় মুসলিম বিষয়শ্রেণী:সিপাহী বিদ্রোহের বিপ্লবী বিষয়শ্রেণী:লখনৌয়ের ব্যক্তিত্ব বিষয়শ্রেণী:ভারতীয় নারী স্বাধীনতা কর্মী বিষয়শ্রেণী:আওধের ইতিহাস বিষয়শ্রেণী:১৮৫৭-এর সিপাহী বিদ্রোহ বিষয়শ্রেণী:ভারতীয় গণিকা বিষয়শ্রেণী:১৮৭৯-এ মৃত্যু বিষয়শ্রেণী:যুদ্ধে ভারতীয় নারী বিষয়শ্রেণী:ভারতীয় রানী সহধর্মিণী বিষয়শ্রেণী:১৯শ শতাব্দীর ভারতীয় নারী বিষয়শ্রেণী:উত্তরপ্রদেশের নারী বিষয়শ্রেণী:১৯শ শতাব্দীর ভারতীয় মুসলিম বিষয়শ্রেণী:ভারতীয় ক্রীতদাস বিষয়শ্রেণী:উত্তরপ্রদেশের ভারতীয় স্বাধীনতা কর্মী
মান্দাওয়ার () ভারতের রাজস্থান রাজ্যের দাউসা জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৪৩ মিটার (১১২৫ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে মান্দাওয়ার শহরের জনসংখ্যা হল ১০,১০৮ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে মান্দাওয়ার এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
থাম্ব| গাছের রিং, প্রবাল এবং নীল রঙে বরফের কোর থেকে প্রক্সি ডেটা ব্যবহার করে গত 2000 বছরে বিশ্ব পৃষ্ঠের তাপমাত্রা পুনর্গঠন।  সরাসরি পর্যবেক্ষণ করা তথ্য লাল রঙে রয়েছে।  পৃথিবী বিজ্ঞানে, বৈশ্বিক পৃষ্ঠের তাপমাত্রা (জিএসটি; কখনও কখনও বৈশ্বিক গড় পৃষ্ঠের তাপমাত্রা হিসাবে উল্লেখ করা হয়, জিএমএসটি, বা বিশ্বব্যাপী গড় পৃষ্ঠের তাপমাত্রা) সমুদ্রের (সমুদ্র পৃষ্ঠের তাপমাত্রা) এবং ভূমির (পৃষ্ঠের বায়ুর তাপমাত্রা) গড় তাপমাত্রার দ্বারা গণনা করা হয়।  বিশ্বব্যাপী তাপমাত্রা পরিমাপের নির্ভরযোগ্য ধারাবাহিক ১৮৫০-১৮৮০ সময় ফ্রেমে শুরু হয়েছিল (এটিকে বলা হয় ইনস্ট্রুমেন্টাল তাপমাত্রা রেকর্ড)। ১৯৪০ সালের মধ্যে, গড় বার্ষিক তাপমাত্রা বৃদ্ধি পায়, কিন্তু ১৯৪০ থেকে ১৯৭৫ সালের মধ্যে তুলনামূলকভাবে স্থিতিশীল ছিল। ১৯৭৫ সাল থেকে, এটি প্রতি দশকে প্রায় ০.১৫° সেন্টিগ্রেড থেকে ০.২০° সেন্টিগ্রেড পর্যন্ত বৃদ্ধি পেয়েছে। যা ১৮৮০ সালের চেয়ে কমপক্ষে ১.১° সেন্টিগ্রেড (১.৯° ফারেনহাইট) স্তরের উপরে। World of change: Global Temperatures  The global mean surface air temperature for the period 1951-1980 was estimated to be , with an uncertainty of several tenths of a degree. বর্তমান বার্ষিক জিএমএসটি প্রায় , (link to NASA graphic) যদিও মাসিক তাপমাত্রা প্রায়  পরিবর্তিত হতে পারে।    সংজ্ঞা  আইপিসিসি এর ষষ্ঠ মূল্যায়ন প্রতিবেদনে বিশ্বব্যাপী পৃথিবীপৃষ্ঠের গড় তাপমাত্রা ( জিএমএসটি) সংজ্ঞায়িত করা হয় যে, এটি হল ভূপৃষ্ঠ ও বরফে আচ্ছাদিত সমুদ্রের লাগোয়া বায়ুমণ্ডলীয় তাপমাত্রা এবং সমুদ্রপৃষ্ঠের তাপমাত্রার (এস এস টি)গড়,যা  সাধারণত একটি নির্দিষ্ট সময়ের জন্য পরিমাপ বা প্রকাশ করা হয়"। IPCC, 2021: Annex VII: Glossary [Matthews, J.B.R., V. Möller, R. van Diemen, J.S. Fuglestvedt, V. Masson-Delmotte, C. Méndez, S. Semenov, A. Reisinger (eds.)]. In Climate Change 2021: The Physical Science Basis. Contribution of Working Group I to the Sixth Assessment Report of the Intergovernmental Panel on Climate Change [Masson-Delmotte, V., P. Zhai, A. Pirani, S.L. Connors, C. Péan, S. Berger, N. Caud, Y. Chen, L. Goldfarb, M.I. Gomis, M. Huang, K. Leitzell, E. Lonnoy, J.B.R. Matthews, T.K. Maycock, T. Waterfield, O. Yelekçi, R. Yu, and B. Zhou (eds.)]. Cambridge University Press, Cambridge, United Kingdom and New York, NY, USA, pp. 2215–2256, doi:10.1017/9781009157896.022.    তথ্যসূত্র   বিষয়শ্রেণী:ভূবিজ্ঞান বিষয়শ্রেণী:জলবায়ু পরিবর্তন বিষয়শ্রেণী:ওয়েব আর্কাইভ টেমপ্লেটে ওয়েব্যাক সংযোগ
সোনাহাট স্থলবন্দর বাংলাদেশের রংপুর বিভাগের কুড়িগ্রাম জেলার ভূরুঙ্গামারী  উপজেলার বঙ্গ সোনাহাট ইউনিয়নের সোনাহাট সীমান্তে অবস্থিত একটি স্থল বন্দর।২০১৮ সালের জুন মাসে তৎকালীন নৌপরিবহন মন্ত্রী শাহাজান খান এই স্থলবন্দর আনুষ্ঠানিক ভাবে উদ্বোধন করেন। বর্তমানে এই বন্দর দিয়ে পাথর ও কয়লা আমদানি করা হয়।  ইতিহাস সোনাহাট স্থলবন্দরটি ২০১২ সালের ১৭ নভেম্বর উদ্বোধন হয়। পণ্য আমদানি চালু হয় ২৮ এপ্রিল ২০১৪ খ্রিঃ। নদীর তীরবর্তী হওয়ার কারণে ব্রিটিশ আমলে সোনাহাট স্থল বন্দরটি বিখ্যাত বাণিজ্যিক কেন্দ্র হিসেবে ছিল। সোনাহাট স্থল বন্দরটি ভারতের আসাম এবং পশ্চিম বঙ্গের মধ্যবর্তী স্থানে অবস্থিত যা ভারতের সাত বোন বলে খ্যাত অঙ্গ রাজ্যের গেটওয়ে হিসেবে কাজ করছে। পূর্বে ভারতের সাথে রেল যোগাযোগ ছিল পূর্বে উভয় দেশের লোকজনের অবাধ যাতায়াত ছিল। এই কারণেই উভয় দেশের লোকজনের ইচ্ছায় এবং ভৌগোলিক কারণে সোনাহাট স্থল বন্দরটি চালু হয়। বর্তমানে এই বন্দর দিয়ে অভিবাসন চালুর বিষয়টি প্রক্রিয়াধীন রয়েছে।  আমদানি-রপ্তানি প্রতিদিন এই স্থল বন্দরে ভারতের গোলকগঞ্জ হতে গড়ে ৮০-১০০টি ট্রাক পাথর এবং কয়লা নিয়ে বাংলাদেশে প্রবেশ করছে। ভারতে এই বন্দরকে ঘিরে অবকাঠামোগত কাজ ইতিমধ্যেই সম্পন্ন হয়েছে। বাংলাদেশে ১০টি পণ্য আমদানীর জন্য অনুমতি রয়েছে এবং নিষিদ্ধ পণ্য ব্যতিরেকে বাংলাদেশী সকল পণ্য রপ্তানির অনুমতি রয়েছে। সেগুলো হচ্ছেঃ  ১। পাথর, ২। কয়লা, ৩। তাজা ফল, ৪। ভূট্টা, ৫। গম, ৬। চাল, ৭। ডাল, ৮। আদা  ৯। পিয়াঁজ ১০। রসুন  বর্তমানে এই বন্দর দিয়ে প্লাস্টিক পণ্যসামগ্রী রপ্তানী হচ্ছে।  তথ্যসূত্র  বিষয়শ্রেণী:কুড়িগ্রাম জেলার দর্শনীয় স্থান বিষয়শ্রেণী:বাংলাদেশের স্থলবন্দর
বাংলাদেশ–সিঙ্গাপুর সম্পর্ক বলতে বাংলাদেশ এবং সিঙ্গাপুরের মধ্যকার দ্বিপাক্ষিক সম্পর্ককে বোঝানো হয়।   ইতিহাস  বাংলাদেশের স্বাধীনতা যুদ্ধের পর ১৯৭২ সালের ফেব্রুয়ারি মাসে সিঙ্গাপুর বাংলাদেশকে স্বীকৃতি দেয়। মোঃ মুস্তাফিজুর রহমান হচ্ছেন সিঙ্গাপুরে নিযুক্ত বাংলাদেশের হাই কমিশনার। বাংলাদেশের রাষ্ট্রপতি জিল্লুর রহমান ২০ মার্চ, ২০১৩ সালে সিঙ্গাপুরের একটি হাসপাতালে মারা যান।  ২০১৬-এর ২০শে জানুয়ারি সিঙ্গাপুর ২৭জন নির্মাণ শ্রমিককে বহিষ্কার করে যারা বাংলাদেশে জঙ্গি তৎপরতা চালাতে পরিকল্পনা করছিল। এই দলটিকে সিঙ্গাপুরের প্রথম কোন জঙ্গি গোষ্ঠী হিসেবে আখ্যায়িত করা হয়। বাংলাদেশ তাদের ১৪ জনের বিরুদ্ধে জঙ্গিবাদ সম্পর্কিত মামলা দায়ের করে। ৩রা মে, ২০১৬-তে আরো ৮ বাংলাদেশী শ্রমিককে বহিষ্কার করা হয়, যাদের সাথে 'ইসলামি স্টেট টেরর গ্রুপের' সংশ্লিষ্টতা ছিল।  ২০১৬-এর ৯ আগস্ট বাংলাদেশ এবং সিঙ্গাপুর যৌথভাবে বিদ্যুৎ উৎপাদনের একটি চুক্তিতে সই করে। নিরাপত্তা এবং বৈদেশিক সম্পর্ক বিষয়ক একজন সিনিয়র স্বরাষ্ট্র মন্ত্রী,  মালিকি ওসমান ২০১৬ সালের ২৪ থেকে ২৬ অক্টোবর বাংলাদেশ সফর করে যান। ঐসময় তিনি সম্পর্ক উন্নয়ন ও জঙ্গিবাদ দমনে সহায়তার কথা উল্লেখ করেন।   অর্থনৈতিক সম্পর্ক  বাংলাদেশের মানবসম্পদ রপ্তানিতে বিশ্বে সিঙ্গাপুর হচ্ছে বৃহত্তম বাজারগুলোর মধ্যে অন্যতম। সিঙ্গাপুর এয়ারলাইন্স বাংলাদেশ থেকে এবং বাংলাদেশে ফ্লাইট পরিচালনা করে থাকে, যেখানে বিমান বাংলাদেশ এয়ারলাইন্স সিঙ্গাপুরে এবং সিঙ্গাপুর থেকে ফ্লাইট পরিচালনা করে।.  তথ্যসূত্র     সিঙ্গাপুর বিষয়শ্রেণী:সিঙ্গাপুরের দ্বিপাক্ষিক সম্পর্ক
ব্রহ্মসূত্র (), বা বেদান্তসূত্র (वेदान्त सूत्र) হল হিন্দু দর্শনের বেদান্ত শাখার তিনটি প্রধান শাস্ত্রের অন্যতম। এই তিনটি শাস্ত্রকে বলা হয় "প্রস্থানত্রয়ী"। এর মধ্যে ব্রহ্মসূত্র হল "ন্যায়-প্রস্থান" বা যুক্তিভিত্তিক প্রস্থান। এটি সংস্কৃতে রচিত। উল্লেখ্য, প্রস্থানত্রয়ীর অপর দুই শাস্ত্র উপনিষদ্‌-কে শ্রুতিপ্রস্থান এবং গীতা-কে স্মৃতিপ্রস্থান বলা হয়। ব্রহ্মসূত্রে উপনিষদের দর্শনকে যুক্তিসঙ্গত পদ্ধতিতে ব্যাখ্যা করা হয়েছে।  ব্রহ্মসূত্র হল উপনিষদ্‌ দর্শনের ব্যাখ্যা। এখানে উপনিষদের নানান মতের মধ্যে একত্ববিধানের চেষ্টা করা হয়েছে। ব্রহ্মসূত্র-কেই উত্তর মীমাংসা বলা হয়। মীমাংসা দর্শনে বিভিন্ন বৈদিক শাস্ত্রের শিক্ষার মধ্যে সামঞ্জস্য আনার চেষ্টা করা হয়েছে। মীমাংসা দুইভাগে বিভক্ত। যথা: জৈমিনির পূর্ব মীমাংসা (এতে বৈদিক যাগযজ্ঞের ব্যাখ্যা রয়েছে) এবং বাদরায়ণের উত্তর মীমাংসা বা ব্রহ্মমীমাংসা বা শারিরিক-মীমাংসা (এতে ব্রহ্ম, জগৎ ও আত্মার প্রকৃতি ব্যাখ্যাত হয়েছে)। এতে প্রকৃতি ব্যাখ্যার প্রচেষ্টা দেখা যায় বলে একে নির্ণায়ক-শাস্ত্র-ও বলে। এখানে উপনিষদ্‌-দর্শনের একটি সংক্ষিপ্ত সারও পাওয়া যায়।   পাদটীকা    বহিঃসংযোগ   Brahma Sutra in Devanagari  Swargarohan : Brahma Sutra in Gujarati with detail commentary by Yogeshwarji  Download the complete etext at Zip (569 K) or Txt (1.6 M) Formats.  বিষয়শ্রেণী:বেদান্ত বিষয়শ্রেণী:সূত্র সাহিত্য বিষয়শ্রেণী:সংস্কৃত গ্রন্থ বিষয়শ্রেণী:প্রাচীন ভারতীয় সাহিত্য বিষয়শ্রেণী:অদ্বৈত বেদান্ত গ্রন্থ
কিম জিন-ইয়া (, ; জন্ম: ৩০ জুন ১৯৯৮) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে দক্ষিণ কোরিয়ার পেশাদার ফুটবল লিগের শীর্ষ স্তর কে লিগ ১-এর ক্লাব সিউল এবং দক্ষিণ কোরিয়া অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।  ২০১৫ সালে, জিন-ইয়া দক্ষিণ কোরিয়া অনূর্ধ্ব-১৭ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছিলেন। দলগতভাবে, জিন-ইয়া এপর্যন্ত ২টি শিরোপা জয়লাভ করেছেন, যার উভয়ই দক্ষিণ কোরিয়ার বয়সভিত্তিক দলের হয়ে জয়লাভ করেছেন।  প্রারম্ভিক জীবন কিম জিন-ইয়া ১৯৯৮ সালের ৩০শে জুন তারিখে দক্ষিণ কোরিয়ার ইনছনে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল জিন-ইয়া জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ কোরিয়া অনূর্ধ্ব-২৩ দলে স্থান পেয়েছেন।  তথ্যসূত্র  বহিঃসংযোগ           বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:দক্ষিণ কোরীয় ফুটবলার বিষয়শ্রেণী:ফুটবলে এশিয়ান গেমস পদক বিজয়ী বিষয়শ্রেণী:এশিয়ান গেমসে স্বর্ণপদক বিজয়ী দক্ষিণ কোরীয় বিষয়শ্রেণী:২০১৮ এশিয়ান গেমসের পদক বিজয়ী বিষয়শ্রেণী:২০১৮ এশিয়ান গেমসের ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:কে লিগ ১-এর খেলোয়াড় বিষয়শ্রেণী:দক্ষিণ কোরিয়ার অনূর্ধ্ব-২০ আন্তর্জাতিক ফুটবলার বিষয়শ্রেণী:দক্ষিণ কোরিয়ার আন্তর্জাতিক যুব ফুটবলার বিষয়শ্রেণী:দক্ষিণ কোরিয়ার অনূর্ধ্ব-২৩ আন্তর্জাতিক ফুটবলার বিষয়শ্রেণী:দক্ষিণ কোরিয়ার অলিম্পিক ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়
স্নায়বিক বিকাশমূলক ব্যাধি এমন কিছু মানসিক ব্যাধির একটি দল যেগুলিতে মানুষের মস্তিষ্ক তথা কেন্দ্রীয় স্নায়ুতন্ত্রের স্বাভাবিক বিকাশে ব্যাঘাত ঘটে। এই ব্যাধিগুলির সূত্রপাত হয় মানুষের মানসিক বিকাশ পর্যায়ে (১৮ বছর বয়স পর্যন্ত); তবে বেশিরভাগ ক্ষেত্রে শৈশবেই এগুলি চোখে পড়ে। এসব ব্যাধিতে স্নায়বিক বিকাশের অভাব ঘটে বলে ব্যক্তিগত, সামাজিক, শিক্ষায়তনিক বা পেশাগত ক্ষেত্রে কর্মসাধনে সমস্যার সৃষ্টি হয়। মোটর স্নায়ু সঞ্চালন, আত্ম-নিয়ন্ত্রণ, শিখন, ভাষা অর্জন, আবেগ নিয়ন্ত্রণ, স্মৃতি ও অ-ভাষিক ইঙ্গিতমূলক যোগাযোগে সমস্যা প্রতিভাত হয়। এই শ্রেণীর ব্যাধিগুলি প্রায়শই অনেকগুলি একই সাথে ঘটে থাকে এবং সারা জীবন এর ফলভোগ করতে হতে পারে।  মনোযোগের অভাবমূলক ব্যাধি, অতিকর্মচাঞ্চল্য ব্যাধি, আত্মসংবৃতি (অটিজম) পরিসর ব্যাধি, যোগাযোগ ব্যাধি, বিকাশমূলক সমন্বয় ব্যাধি, বৌদ্ধিক প্রতিবন্ধিতা, বিশেষ শিখন ব্যাধি, পুনরাবৃত্তিমূলক সঞ্চালন ব্যাধি,  (মুখমণ্ডলের) পেশীর খিঁচুনি ব্যাধি, ইত্যাদি স্নায়বিক বিকাশমূলক ব্যাধির কিছু উদাহরণ।  তথ্যসূত্র  বিষয়শ্রেণী:শৈশবকালীন মানসিক ব্যাধি বিষয়শ্রেণী:বিকাশমূলক স্নায়ুবিজ্ঞান বিষয়শ্রেণী:স্নায়বিক ব্যাধি বিষয়শ্রেণী:স্নায়বিক বিকাশমূলক ব্যাধি বিষয়শ্রেণী:স্নায়ুবিকাশমূলক রোগ
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: দ্রুত অপসারণ করা হল।  মেরাজ (আলাপ) ১৭:৫৭, ২৩ মার্চ ২০১৯ (ইউটিসি) বারিষাব   – (অপসারণের প্রস্তাবনা দেখুনলগ দেখুন) () গ্রাম হিসেবে কেন উল্লেখযোগ্য তা নিবন্ধে প্রতীয়মান হয়নি। বর্ণনা বাংলাদেশের আর সব গ্রামের মতই। অংকন  (আলাপ) ০৭:২৫, ২২ মার্চ ২০১৯ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
১১৭তম বোডো রেস ১৯৭১ সালের ২৭ মার্চ অনুষ্ঠিত হয়। এটি অক্সফোর্ড বিশ্ববিদ্যালয় মহিলা বোড ক্লাব ও ক্যামব্রিজ বিশ্ববিদ্যালয় মহিলা বোড ক্লাব এর মধ্যে টমাস নদীতে অনুষ্ঠিত হয়, যা হেনলি বোডো রেসের অংশ হিসাবে পরিচালিত হয়।   কর্মী   আসন কেমব্রিজ  35x35px নাম কলেজ ওজন নাম কলেজ Weightঅগ্রপ্রান্ত  ডি. হান্ট কেব্‌ল ১২ স্টোন ১১ পাউন্ড  জি. জে. ফিলিপটস্ ক্লেয়ার 11 st 11 lb ২ কে. বোলশ   ক্রাইস্ট চার্চ  ১২ স্টোন ১১ পাউন্ড সি এল বাইলেউ জেসাস  13 st 5 lb  ৩এস. ডি. নেভিন   ক্রাইস্ট চার্চ  ১৩ স্টোন ৮ পাউন্ড  জে এফ হার্ভি-বাথরাস্ট ট্রিনিটি 13 st 4 lb৪ সি. আর. ডাব্লিউ. প্যারিশ  ক্রাইস্ট চার্চ  ১৩ স্টোন ১০ পাউন্ড এন ডাব্লিউ জেমস জেসাস 13 st 10 lb ৫ ডি. আর. ডি. উইল্‌স সেইন্ট পিটার'স ১৫ স্টোন ০ পাউন্ড বি এ সুলিভান সেলউইন 14 st 7 lb ৬  এ. জে. হল   কেব্‌ল ১৩ স্টোন ৩ পাউন্ড ডি এল ম্যাক্সওয়েল জেসাস 14 st 6 lb ৭  এফ. জে. এল. ডেল  (পি)   কেব্‌ল ১৪ স্টোন ১৩ পাউন্ড এ Trinity  13 st 8 lb  দাঁড়ি  জে. হকস্লে   বালিওল ১২ স্টোন  ১০ পাউন্ড C. J. Rodrigues (প)  Jesus  13 st 6 lb  মাঝি এম. টি. ইস্টম্যান   ক্রাইস্ট চার্চ  ৮ স্টোন  ১১ পাউন্ড N. G. Hughes  Queens'  8 st 12 lb সুত্র:Dodd, p. 344 (P) – Boat club presidentBurnell, pp. 51–52   Race   বিষয়শ্রেণী:নৌকা বাইচ বিষয়শ্রেণী:দ্য বোট রেস বিষয়শ্রেণী:ক্রীড়া প্রতিযোগিতা
ক্রিংল ডোমেইন 3টি ডাই-সালফাইড লিঙ্কেজ দ্বারা স্থিতিশীল বড় লুপ হিসেবে ভাঁজ হয়ে থাকা অটোনমাস প্রোটিন ডোমেন । রক্ত জমাট বাঁধার ফ্যাক্টরের ক্ষেত্রে প্রোটিন-প্রোটিনের মিথস্ক্রিয়াতে এটা গুরুত্বপূর্ণ। এর নাম ক্রিংলকে নির্দেশ করে, যা একটি স্ক্যান্ডিনেভিয়ান প্যাস্ট্রি যা সাথে তারা কিছুটা সাদৃশ্যপূর্ণ।  ক্রিংল ডোমেইন প্লাজমিনোজেন, হেপাটোসাইট গ্রোথ ফ্যাক্টর, প্রোথ্রোমবিন এবং অ্যাপলিপোপ্রোটিন (এ) তে পাওয়া গেছে।  রক্ত জমাট বাঁধা এবং ফাইব্রিনোলাইটিক প্রোটিন জুড়ে সর্বত্র ক্রিংলস পাওয়া যায়। ক্রিংল ডোমেইনগুলি  মেডিয়েটরদের সিাথে আবদ্ধ হতে (যেমন, ঝিল্লি, অন্যান্য প্রোটিন বা ফসফোলিপিড) এবং প্রোটিওলাইটিক কার্যকলাপ নিয়ন্ত্রণে ভূমিকা পালন করে বলে বিশ্বাস করা হয়।[1][2][3] ক্রিংল ডোমেনগুলি[4][5][6] একটি ট্রিপল লুপ, 3-ডাই-সালফাইড ব্রিজ কাঠামো দ্বারা চিহ্নিত করা হয়, যার গঠন অনেকগুলি হাইড্রোজেন বন্ড এবং অ্যান্টি-সমান্তরাল বিটা-শীটের ছোট টুকরা দ্বারা সংজ্ঞায়িত করা হয়।এগুলি প্রোথ্রোমবিন এবং ইউরোকিনেস-টাইপ প্লাজমিনোজেন অ্যাক্টিভেটর সহ কিছু প্লাজমা প্রোটিনে বিভিন্ন সংখ্যক অনুলিপিতে পাওয়া যায়, যা MEROPS পেপটাইডেজ পরিবার S1A-এর অন্তর্গত সেরিন প্রোটিএজ।  তথ্যসূত্র  বিষয়শ্রেণী:প্রান্তিক ঝিল্লি প্রোটিন বিষয়শ্রেণী:প্রোটিন অধিক্ষেত্র
কেরল কংগ্রেস (একত্রীকরণ বিরোধী গোষ্ঠী) কেরলে স্করিয়া থমাসের নেতৃত্বে কেরল কংগ্রেসের একটি দল ছিল। কেরল কংগ্রেস (একত্রীকরণ বিরোধী দল) পূর্বে বাম গণতান্ত্রিক ফ্রন্ট (এলডিএফ)-এর একটি অংশ ছিল।   ইতিহাস  এপ্রিল ২০১০ সালে পিজে জোসেফের নেতৃত্বে কেরল কংগ্রেস (এম) এবং কেরল কংগ্রেস (জে) একীভূত হওয়ার সিদ্ধান্ত নেয়। কিন্তু পিসি থমাস একীভূতকরণের বিরোধিতা করেন। পিজে জোসেফ এবং পিসি থমাস উভয়েই একটি সাইকেলের দলীয় প্রতীক এবং কেরল কংগ্রেসের দলীয় নাম দাবি করেছেন। কেরল কংগ্রেসের নিবন্ধন বন্ধ করে দিয়েছে নির্বাচন কমিশন। মামলাটি পর্যালোচনাধীন রয়েছে। পিসি থমাস দলটি কেরল কংগ্রেস (একীকরণ বিরোধী দল) নামে পরিচিত যার প্রতীক চেয়ার রয়েছে।   তথ্যসূত্র   বিষয়শ্রেণী:২০১৫-এ বিলুপ্ত রাজনৈতিক দল বিষয়শ্রেণী:২০১০-এ প্রতিষ্ঠিত রাজনৈতিক দল বিষয়শ্রেণী:২০১৫-এ ভারতে বিলুপ্ত বিষয়শ্রেণী:কেরল কংগ্রেসের বিচ্ছিন্ন দল বিষয়শ্রেণী:কেরলের রাজনৈতিক দল
জাস্টিন লি অনটং (; জন্ম: ৪ জানুয়ারি, ১৯৮০) কেপ প্রদেশের পার্লে জন্মগ্রহণকারী দক্ষিণ আফ্রিকার সাবেক আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য তিনি।  দলে তিনি মূলতঃ অল-রাউন্ডার হিসেবে খেলছেন। Cricinfo, 3 January 2015 ডানহাতে ব্যাটিংয়ের পাশাপাশি মাঝে-মাঝে ডানহাতে অফ-স্পিন বোলিং করে থাকেন জাস্টিন অনটং। ঘরোয়া ক্রিকেটে কেপ কোবরাস দলে প্রতিনিধিত্ব করছেন।   প্রারম্ভিক জীবন  বোল্যান্ড দলের পক্ষে প্রথম-শ্রেণীর ক্রিকেটে পদার্পণ করেন। ফেব্রুয়ারি, ১৯৯৮ সালে পার্লের বোল্যান্ড পার্কে অনুষ্ঠিত খেলায় নাটালের বিপক্ষে তার অভিষেক ঘটে। ফেব্রুয়ারি, ১৯৯৯ সালে অনূর্ধ্ব-১৯ দলের সদস্যরূপে পাকিস্তানসহ আয়ারল্যান্ড সফর করেন। তারপর দক্ষিণ আফ্রিকা একাডেমির সদস্যরূপে স্কটল্যান্ড যান।  জানুয়ারি, ২০০০ সালে সফরকারী ইংল্যান্ড দলের বিপক্ষে দক্ষিণ আফ্রিকা আমন্ত্রিত একাদশের প্রতিনিধিত্ব করেন। এরপর আগস্ট-সেপ্টেম্বরে দক্ষিণ আফ্রিকা এ-দলের সদস্য হিসেবে ওয়েস্ট ইন্ডিজে সফর করেন।   আন্তর্জাতিক ক্রিকেট  ২০০১ সালের শুরুর দিকে ওয়েস্ট ইন্ডিজ সফরের জন্য প্রথমবারের মতো দক্ষিণ আফ্রিকা জাতীয় দলে অন্তর্ভুক্ত হন। জ্যামাইকার সাবিনা পার্কে অনুষ্ঠিত প্রথম একদিনের আন্তর্জাতিকে অভিষেক ঘটে তার। খেলায় নয় নম্বরে ব্যাটিংয়ে নেমে ১১ রান তোলেন ও ৫ ওভার বোলিং করেন। ৭ খেলার ওডিআই সিরিজে তিনি ছয়টিতে অংশগ্রহণ করেন। পুরো সিরিজে তিনি ১৩ রান ও ২ উইকেট লাভ করেন।  সেপ্টেম্বর, ২০০১ সালে জিম্বাবুয়ে সফরে তিনি আরও একটি ওডিআই খেলায় অংশ নেন। এরপরই তিনি অস্ট্রেলিয়া সফরের জন্য মনোনীত হন। প্রথম দুই টেস্টে অংশ না নিলেও সিডনি টেস্টে তার অন্তর্ভুক্তি বিতর্কে পরিণত হয়। নির্বাচকমণ্ডলী জ্যাকুয়েস রুডল্ফকে দলে রাখলেও তৎকালীন ইউসিবি সভাপতি পার্সি সনের হস্তক্ষেপে এ সিদ্ধান্ত বাতিল হয়ে যায়। এ প্রসঙ্গে পার্সি সন জানান যে, বর্ণজনিত খেলোয়াড় অন্তর্ভুক্তির নিয়মের কারণে অনটংকে দলে রাখা হয়েছে।Cricket chief dies , inthenews.co.uk, 27 May 2007. অবশেষে সিডনি ক্রিকেট গ্রাউন্ডে তার টেস্ট অভিষেক হয়। খেলায় তিনি ৯ ও ৩২ রান তোলেন যাতে তার দল বিশাল ব্যবধানে পরাজিত হয়।  ২০১১-১২ মৌসুমে ঘরোয়া ক্রিকেটে কেপ কোবরাস দলে চমৎকার ক্রীড়ানৈপুণ্য প্রদর্শন করেন। এরফলে নিউজিল্যান্ডের বিপক্ষে অভিজ্ঞ গ্রেইম স্মিথের নেতৃত্বাধীন দক্ষিণ আফ্রিকার টুয়েন্টি২০ ও একদিনের আন্তর্জাতিক দলে খেলার জন্য পুনরায় ডাক পান।Justin Ontong recalled to limited-overs squads ESPNCricinfo. Retrieved 25 January 2012   তথ্যসূত্র    আরও দেখুন   হামিশ রাদারফোর্ড  আলভিরো পিটারসন  আফ্রিকান একাদশ একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৮০-এ জন্ম বিষয়শ্রেণী:জীবিত ব্যক্তি বিষয়শ্রেণী:এসিএ আফ্রিকান একাদশ একদিনের আন্তর্জাতিক ক্রিকেটার বিষয়শ্রেণী:কেপ কোবরাজের ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার বিষয়শ্রেণী:দক্ষিণ আফ্রিকার টুয়েন্টি২০ আন্তর্জাতিক ক্রিকেটার বিষয়শ্রেণী:পার্ল জিমন্যাসিয়ামের প্রাক্তন শিক্ষার্থী বিষয়শ্রেণী:বোল্যান্ডের ক্রিকেটার বিষয়শ্রেণী:বার্বাডোস রয়্যালসের ক্রিকেটার বিষয়শ্রেণী:লায়ন্সের ক্রিকেটার বিষয়শ্রেণী:পার্ল থেকে আগত ক্রিকেটার
ডান|থাম্ব| পালামপুরের একটি চা বাগান। কাংড়া চা হল ভারতের হিমাচল প্রদেশের কাংড়া জেলায় উৎপাদিত একপ্রকার চা। কালো চা এবং সবুজ চা উভয়ই উনিশ শতকের মাঝামাঝি থেকে কাংড়া উপত্যকায় উৎপাদিত হয়েছে। ২০০৫ সালে কাংড়া চা'কে ভৌগোলিক নির্দেশক বা জিআই পণ্যের স্বীকৃতি দেওয়া হয়েছে।   ইতিহাস  কাংড়া অঞ্চলে প্রথম চা জন্মেছিল উনিশ শতকের মাঝামাঝি সময়ে। ১৮৮৪ সালে সম্ভাব্যতা সমীক্ষায় চা বাগানের উপযুক্ত ক্ষেত্রটি দেখানোর পরে, এই অঞ্চল জুড়ে ক্যামেলিয়া সাইনেনসিসের একটি চীনা জাতের গাছ এখানে রোপণ করা হয়েছিল। অন্যান্য জায়গায় ব্যর্থ হওয়া সত্ত্বেও উৎপাদনটি পালামপুর ও ধর্মশালায় সফল হতে দেখা গেছে। ১৮৮০ এর দশকের মধ্যে কাংড়া চা অন্যান্য জায়গার চায়ের চেয়ে উচ্চতর প্রজাতির হিসাবে বিবেচিত হয়েছিল এবং এটি কাবুল ও মধ্য এশিয়ায় কেনা হত। ১৮৮২ সালে, কাংড়া জেলা গেজেটে কাংড়া চাকে "ভারতের অন্যান্য অঞ্চলে উৎপন্ন চায়ের চেয়ে উন্নত" হিসাবে বর্ণনা করা হয়েছিল। ১৮৮৬ এবং ১৮৯৫ সালে এই চা লন্ডন এবং আমস্টারডামে অনুষ্ঠিত আন্তর্জাতিক সম্মেলনে স্বর্ণ ও রৌপ্য পদক পেয়েছিল। alt=Mann Tea Estate, Dharamsala.|থাম্ব|স্থানীয় ও পর্যটকরা একসাথে ধর্মশালায় একটি চা এস্টেটের মধ্যে হাঁটছেন। তবে, ১৯০৫-এর কাংড়া ভূমিকম্পের ফলে হাজার হাজার মানুষ মারা গিয়েছিল এবং কারখানাগুলো ধ্বংস হয়ে গিয়েছিল। ভূমিকম্পের ফলে ব্রিটিশরা চা বাগানগুলো বিক্রি করতে বাধ্য হয় এবং তারা এই অঞ্চলটি ছেড়ে চলে যায়। এর পরের দশকগুলোতে নতুন মালিকরা খুবই কম পরিমাণে কাংড়া চা তৈরি করেছিল।  একবিংশ শতাব্দীতে উৎপাদনে আরও অবনতি হওয়ার পরে, গবেষণা এবং প্রযুক্তির প্রচার করা হচ্ছে, যার লক্ষ্য হল উৎপাদন বাড়িয়ে কাংড়া চা'কে পুনরুজ্জীবিত করা। ২০১২ সালে তদানীন্তন কেন্দ্রীয় বাণিজ্য ও শিল্পমন্ত্রী আনন্দ শর্মা ভারতের চা বোর্ডের পালামপুর আঞ্চলিক কার্যালয়ের ভিত্তিপ্রস্তর স্থাপন করেছিলেন, যা কাংড়া অঞ্চলটিকে ভারতীয় চা শিল্পের মূল স্রোতে পুনরায় একীকরণের লক্ষ্যে গুরুত্বপূর্ণ পদক্ষেপ হিসাবে চিহ্নিত হয়েছে।   বর্ণনা  যদিও কাংড়ায় কালো চা এবং সবুজ চা উভয়ই চা চাষ হয়, তবে কালো চা উৎপাদনের প্রায় ৯০ শতাংশ। তথ্যমতে ২০১৫ সালের মে অবধি এলাকায় ধর্মশালা, শাহপুর, পালামপুর, বৈজনাথ এবং যোগিন্দ্রনগরের মধ্যে প্রায় ২,৩১২ হেক্টর জমি জুড়ে রয়েছে ৫,৯০০ টি চা বাগান; যা থেকে বার্ষিক উৎপন্ন হয় ৮.৯৯ লক্ষ কেজি চা। alt=Mann Tea Estate, Dharmsala Tea Company.|থাম্ব| ম্যাকলিউডগঞ্জ থেকে আধা ঘণ্টার মধ্যে হিমাচল প্রদেশের ধর্মশালায় অবস্থিত ধর্মশালা চা কোম্পানির মালিকানাধীন মান টি এস্টেট। কাংড়া চা তার অনন্য রঙ এবং গন্ধের জন্য পরিচিত। এই অঞ্চলের ভৌগোলিক বৈশিষ্ট্যেগুলোকে কাংড়া চায়ের অনন্য বৈশিষ্ট্যের কারণ বলে মনে করা হয়। ২০০৫ সালে এটি ভৌগোলিক নির্দেশক স্বীকৃতি লাভ করে   চা পর্যটন  alt=Towa Tea Estate|থাম্ব|ধর্মশলা চা কোম্পানির মালিকানাধীন তোয়া চা এস্টেট, ৫০০ ফুট উচ্চতায় অবস্থিত। কাংড়া এবং তার আশেপাশে চা পর্যটন ধীরে ধীরে জায়গা পেতে শুরু করেছে। পালামপুর ও ধর্মশালার বেশ কয়েকটি চা কারখানা এবং চা এস্টেট কারখানা পর্যটনের ব্যবস্থা করেছে, পাশাপাশি চা সম্পর্কে জানতে আরও বেশি আগ্রহীদের জন্য বাড়িতে থাকার ব্যবস্থা করেছে। ধর্মশালা চা কোম্পানি মান টি এস্টেটের কারখানা থেকে শুরু করে কারখানা ও চা বাগানের ভ্রমণ সহায়ক (গাইড ট্যুর) সরবরাহ করছে। একইভাবে, পালামপুর সমবায় চা কারখানাটি কারখানা পর্যটন এবং আবাসন সরবরাহ করে।   তথ্যসূত্র   বিষয়শ্রেণী:সবুজ চা বিষয়শ্রেণী:কালো চা বিষয়শ্রেণী:ভারতীয় চা বিষয়শ্রেণী:কাংড়া জেলা
ব্যবহার  This template is for use on articles. The decision to tag with this template should be supported by a discussion on the article's talk page citing examples of how the article inappropriately and/or excessively employs storylike elements, outside of properly quoted material. This template may also flag things that should always be avoided in the primary (non-quoted) text of a Wikipedia article: verbosity, hyperbole, irony, cliché, inner voice, and first- and second-person address. Other undesirable elements, such as expressions of limited or personal opinion, may be more precisely addressed by other templates, such as Template:NPOV language or Template:Essay-opinion.  This template will add an article to :বিষয়শ্রেণী:উইকিপিডিয়া নিবন্ধসমূহের শৈলী সম্পাদনা প্রয়োজন.   আরও দেখুন